CELEX: 32021D1095
Language: bg
Date: 2021-07-02 00:00:00
Title: Решение за изпълнение (EC) 2021/1095 на Комисията от 2 юли 2021 година за установяване на методиката за разпределяне на разходите, свързани с операциите по заемане на средства и управление на дълга по линия на NextGenerationEU

5.7.2021   
               
               
                  BG
               
               
                  Официален вестник на Европейския съюз
               
               
                  L 236/75
               
            
         РЕШЕНИЕ ЗА ИЗПЪЛНЕНИЕ (EC) 2021/1095 НА КОМИСИЯТА
         от 2 юли 2021 година
         за установяване на методиката за разпределяне на разходите, свързани с операциите по заемане на средства и управление на дълга по линия на NextGenerationEU
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Договора за създаване на Европейската общност за атомна енергия,
         като взе предвид Регламент (ЕС) 2021/241 на Европейския парламент и на Съвета от 12 февруари 2021 г. за създаване на Механизъм за възстановяване и устойчивост (1), и по-специално член 15, параграф 4 от него,
         като взе предвид Решение (ЕС, Евратом) 2020/2053 на Съвета от 14 декември 2020 г. относно системата на собствените ресурси на Европейския съюз и за отмяна на Решение 2014/335/ЕС, Евратом (2), и по-специално член 5, параграф 3 от него,
         като има предвид, че:
         
                     (1)
                  
                  
                     Пакетът за възстановяване NextGenerationEU („NGEU“) беше приет в контекста на отговора на кризата с COVID-19, за да се финансират инициативи за възстановяване, като същевременно се улеснят екологичният и цифровият преход на икономиката на Европейския съюз. Във връзка с това програми по NGEU са програми, финансирани по член 2, параграф 2 от Регламент (ЕС) 2020/2094 (3), доколкото с тях се изпълняват мерки, посочени в член 1, параграф 2 от същия регламент.
                  
               
                     (2)
                  
                  
                     Съгласно член 5, параграф 1 от Решение (ЕС, Евратом) 2020/2053 на Комисията се предоставя правомощието да получава от името на Съюза заеми на капиталовите пазари в размер до 750 000 млн. евро по цени от 2018 г., от които до 360 000 млн. евро по цени от 2018 г. могат да се използват за предоставяне на заеми и до 390 000 млн. евро по цени от 2018 г. могат да се използват за разходи.
                  
               
                     (3)
                  
                  
                     Съгласно член 5, параграф 2 от Решение (ЕС, Евратом) 2020/2053 изплащането на главницата по заетите за разходи средства, както и на съответните лихви, е за сметка на бюджета на Съюза.
                  
               
                     (4)
                  
                  
                     В съответствие с член 15, параграф 3 от Регламент (ЕС) 2021/241 и член 220, параграф 5, буква д) от Регламент (ЕС, Евратом) 2018/1046 на Европейския парламент и на Съвета (4) разходите, свързани със заемането на средства, предоставени съгласно Регламент (ЕС) 2021/241, се поемат от държавата членка бенефициер.
                  
               
                     (5)
                  
                  
                     С прилагането на стратегията на Комисията за диверсифицирано финансиране за изпълнението на операциите по заемане на средства и управление на дълга по линия на NGEU капиталът вече не се набира отделно за всяка трансакция. Съгласно този модел разходите за финансиране бяха ясно установими и свързани с конкретна трансакция по заемане на средства, като свързаните с нея разходи можеха да бъдат прехвърлени на бенефициера по заема заедно с набраните средства от трансакцията по заемане на средства. За разлика от досегашния модел, при стратегията за диверсифицирано финансиране по линия на NGEU плащанията по линия на NGEU следва да бъдат финансирани чрез използване на единен пул от финансиране, съставен от краткосрочни и дългосрочни инструменти за финансиране, от които се черпят средства, когато трябва да се извършат плащания към бенефициерите. Стратегията за диверсифицирано финансиране гарантира най-изгодните условия при заемането на средства в значителен размер с различни срокове до падежа. Поради това за изчисляването и разпределянето на споделените разходи, свързани с всяко плащане, е необходим специален подход, който е справедлив, равноправен и прозрачен.
                  
               
                     (6)
                  
                  
                     За да се гарантира този справедлив, равноправен и прозрачен подход, Комисията следва да прилага обща и единна методика за разходите, приложима както за плащания по заеми, така и за плащания, свързани с външните целеви приходи съгласно член 3, параграф 1 от Регламент (ЕС) 2020/2094.
                  
               
                     (7)
                  
                  
                     Следва да се използва нова методика за разпределяне на разходите, която да гарантира, че няма кръстосано субсидиране на разходи на една категория бенефициери от друга. Разходите, свързани със заемането на средства на капиталовите пазари, които се разпределят към предоставените заеми, следва да се начисляват изцяло за сметка на държавите членки, които ползват заеми съгласно Регламент (ЕС) 2021/241. Разходите за заемането на средства, разпределени към външните целеви приходи съгласно член 3, параграф 1 от Регламент (ЕС) 2020/2094, следва да се начисляват изцяло за сметка на бюджета на Съюза въз основа на действителните разходи, направени за набиране и изплащане на съответния дял от набраните средства към различните бенефициери. Методиката следва да обхваща всички направени от Комисията разходи във връзка със заемането на средства по линия на NGEU, включително всички административни разходи, и следва да гарантира, че за всяко плащане се изчисляват различни категории разходи.
                  
               
                     (8)
                  
                  
                     При тази методика за изчисляване и разпределяне на разходите следва да се прави разграничение между три категории разходи: първо, разходи за финансиране, свързани с лихвите и други такси, които Комисията трябва да плати по различните инструменти, емитирани за финансиране на въпросните плащания; второ, разходи за управление на ликвидността, които са разходите във връзка със средства, държани временно по сметки за ликвидност като резерви за покриване на предстоящи плащани;. трето, административни разходи за изграждане и поддържане на техническия и оперативния капацитет за изпълнение на стратегия за диверсифицирано финансиране.
                  
               
                     (9)
                  
                  
                     Изчисляването на разходите за финансиране, които произтичат от трансакции по дългосрочно заемане на средства, следва да се извършва въз основа на разходите, свързани с всички операции по заемане на средства, осъществени по време на шестмесечния период, в рамките на който по принцип се пада датата на плащането. Това обособяване на шестмесечни периоди е оправдано с оглед на необходимостта да се гарантира, че начислените към плащането разходи за финансиране са тясно обвързани с преобладаващите пазарни проценти към момента, в който е направено то, а не се основават на разходи за финансиране в отдалечен период от време. По този начин инструментите за финансиране и свързаните с тях разходи се разпределят към съответните разделения. Точният пул от инструменти за финансиране се определя едва при приключването на шестмесечното времево разделение. Това следва да позволи да се прилагат едни и същи разходи за финансиране за всяко едновременно плащане, разпределено към едно и също времево разделение, и по-специално то следва да гарантира справедлив, равноправен и прозрачен подход за всички държави членки. Държавите членки и бюджетът на Съюза за външните целеви приходи съгласно член 3, параграф 1 от Регламент (ЕС) 2020/2094 следва да плащат своя съответен дял. По този начин се избягват произволността и случайността, характерни за традиционната система „бек-ту-бек“, при която разходите за всеки конкретен бенефициер бяха условията, които могат да бъдат получени в конкретния ден, в който е извършено заемането на средства. С изключение на първото времево разделение, което следва да обхваща периода от 1 юни 2021 г. до 31 декември 2021 г., всяко времево разделение следва да обхваща период от шест месеца, който започва на 1 януари или на 1 юли. Периодът на активност на последното времево разделение следва да завърши на 31 декември 2026 г., което означава, че има единадесет времеви разделения. Времевите разделения следва да спрат да съществуват, когато финансираните плащания бъдат изцяло погасени.
                  
               
                     (10)
                  
                  
                     Макар че лихвените проценти, начислявани на бенефициерите по заема, ще бъдат стабилни, ще се извършва периодично и пределно преизчисляване на процентите, когато трябва да бъдат заменени инструменти в пула от финансиране с настъпващ падеж. Комисията ще развие капацитета си да използва деривати, като например суапове, за да управлява остатъчния лихвен риск, и ще предложи на държавите членки възможност за отпускане на заеми с фиксиран лихвен процент. Разходите за този механизъм с фиксиран лихвен процент следва да се поемат изцяло и изключително от държавите членки, които се възползват от тази възможност.
                  
               
                     (11)
                  
                  
                     Размерът на плащанията в рамките на дадено времево разделение следва да се равнява на размера на дългосрочните инструменти за финансиране, разпределени към това времево разделение. В повечето случаи плащанията на набраните средства ще се извършва и ще бъде разпределено към същото времево разделение като емисията на дългосрочните инструменти за финансиране, използвани за набиране на тези средства. Непредвидени закъснения при извършване на плащанията могат обаче да доведат до ситуации, при които средствата от дългосрочно финансиране са били набрани, но не могат да бъдат изплатени по първоначалния график. В този случай плащането може да бъде забавено и да се извърши през периода на следващото времево разделение. Ако обаче средствата за тези конкретни нужди от финансиране вече са били набрани и разпределени към предишното времево разделение, те не могат да бъдат използвани за други нужди в рамките на това времево разделение. При тези обстоятелства би следвало да е възможно свързаните плащания да бъдат разпределени към времевото разделение, към което са разпределени инструментите за финансиране. Също така би следвало да е възможно разпределянето на дългосрочни инструменти от следващото времево разделение към предходното времево разделение, в случай че размерът на дългосрочните инструменти за финансиране на това времево разделение не е достатъчен, за да покрие размера на плащанията.
                  
               
                     (12)
                  
                  
                     Комисията ще трябва също да предвижда нуждите от плащания в предходното времево разделение, които ще възникнат в началния етап на следващото времево разделение. За да бъдат обхванати такива ситуации и да се гарантира, че Комисията разполага с наличните ресурси при изгодни условия, за да може да направи плащания, които са близки във времето до прехода между времевите разделения, Комисията следва да има възможността да разпределя дългосрочни инструменти за финансиране към следващото времево разделение.
                  
               
                     (13)
                  
                  
                     Способността да се управлява ликвидността на операциите по финансиране чрез достъп до заемане на краткосрочни средства на пазара и парични наличности за пруденциални цели е централна и определяща характеристика на стратегията за диверсифицирано финансиране. Това управление на ликвидността ще позволи на Комисията да отговори на всички нужди от плащания и да адаптира емисиите към пазарните условия. Този капацитет поражда разходи за набиране на средства чрез емитиране на краткосрочни ценни книжа и разходи за временното държане на някои набрани средства по сметка за ликвидност с цел да се гарантира възможността при поискване да могат да бъдат извършвани всички плащания. С настоящото решение следва да се установи основата за изчисляване на тези разходи за ликвидност и за начисляването им по справедлив и равноправен начин на всички съответни бенефициери на набрани средства в хода на съответната година.
                  
               
                     (14)
                  
                  
                     Нужди от плащания, които надвишават размера на дългосрочните инструменти за финансиране, разпределени към съответното времево разделение, или лихвени плащания могат да доведат до недостиг на ликвидност на дадено времево разделение. Нужди от плащания, които са по-малки от размера на дългосрочните инструменти за финансиране, разпределени към съответното времево разделение, или погасителни плащания, получени по линия на NGEU във връзка с дължимите плащания, разпределени към времевото разделение, могат да доведат до излишък на ликвидност. Компенсирането на тези излишъци или недостиг на ликвидност са неизбежни изисквания за прилагането на стратегията за финансиране по линия на NGEU. Тези разходи не следва да се поемат от съответните времеви разделения, а следва да се отделят и управляват като част от отделни разходи за управление на ликвидността. Необходимо е да се създаде механизъм за разграничаване на разходите, произтичащи от недостиг или излишъци на ликвидност, така че те да могат да бъдат поети от по-широкообхватната програма за финансиране под формата на разходи за управление на ликвидността. Комисията следва да използва разделението за управление на ликвидността, за да уравнява положителните или отрицателните салда на парични средства в рамките на времевите разделения спрямо общия размер на плащанията.
                  
               
                     (15)
                  
                  
                     Прилагането на стратегията за диверсифицирано финансиране изисква придобиване на нов капацитет, който е необходим, за да се получи достъп до капиталовите пазари при най-изгодни условия и да се осигури непрекъснатата и ефективна поддръжка на тази инфраструктура. Това включва разходите, необходими за поддържане на сметки за ликвидност, за придобиване на капацитет за провеждане на аукциони за съкровищни бонове (EU-Bills) и облигации на ЕС и за въвеждане на нов вътрешен капацитет за обработка на данни. Разходи, които произтичат пряко от изпълнението на операциите по заемане на средства и плащания в рамките на NGEU, следва да се третират като непреки разходи, при които са разграничени устройствените разходи и разходите за поддръжка на инфраструктурата за заемане на средства и изплащане в рамките на NGEU. Тези разходи следва да бъдат обхванати в разходите за обслужване за административните непреки разходи.
                  
               
                     (16)
                  
                  
                     Разходите за обслужване за административните непреки разходи обхващат всички административни разходи, направени пряко при прилагането на NGEU. Тези разходи следва да са под формата на устройствени разходи, да са свързани с еднократни разходи за изграждане на определен оперативен капацитет, или под формата на периодични разходи, които са неизбежни разходи, които могат директно да бъдат разпределени към операциите в рамките на NGEU, и които възникват с течение на времето.
                  
               
                     (17)
                  
                  
                     Докато периодичните разходи следва да съставляват основната част от обичайните годишни разходи, начислени за плащанията, които се извършват през дадена година, устройствените разходи следва да бъдат разпределени като еднократни такси.
                  
               
                     (18)
                  
                  
                     Административните разходи, включени в разходите за обслужване за административните непреки разходи, следва да бъдат ограничени до изчерпателен списък с разходи, които са пряко свързани с NGEU. Съвкупните разходи за обслужване за административните непреки разходи представляват много ограничен дял от съвкупните разходи от операциите по линия на NGEU. Комисията ще проведе подходящи консултации, включително с експерти от държавите членки, преди да разшири списъка на административните разходи, ако в бъдеще възникне обоснована необходимост от това. Такава консултация ще бъде предприета и преди изменението на други аспекти на тази методика, което ще повлияе на разходите, които трябва да бъдат поети от бюджета на Съюза или от държавите членки.
                  
               
                     (19)
                  
                  
                     Процесът на последващо фактуриране следва да бъде проектиран така, че да се гарантира възстановяването на разходите, считано от 2022 г. до момента, в който операциите по заемане на средства и управление на дълга по линия на NGEU вече не генерират разходи.
                  
               
                     (20)
                  
                  
                     Комисията следва да издава известие за потвърждение по отношение на всяко плащане — както за външни целеви приходи съгласно член 3, параграф 1 от Регламент (ЕС) 2020/2094, така и за заеми, отпуснати на държави членки съгласно Регламент (ЕС) 2021/241 („заеми по Механизма за възстановяване и устойчивост“).
                  
               
                     (21)
                  
                  
                     Заемите по линия на Регламент (ЕС) 2021/241 трябва да се осъществят при стандартни финансови условия (срок до падежа и график за погасяване) за всяко плащане, извършено към държавите членки. По отношение на плащанията за външни целеви приходи съгласно член 3, параграф 1 от Регламент (ЕС) 2020/2094 известието за потвърждение следва да бъде основният подкрепящ елемент за определяне на тези финансови условия за бюджета на ЕС. Целта на известието за потвърждение е да се определи декларацията за разходи въз основа на финансовите условия. Тези условия следва да включват датата на плащане, размера на финансовата подкрепа, датата на плащане на разходите за финансиране на външните целеви приходи съгласно член 3, параграф 1 от Регламент (ЕС) 2020/2094.
                  
               
                     (22)
                  
                  
                     Чрез съответни препратки в споразуменията за заем, подписани от държавите членки, ще се пояснява, че разходите за плащанията се определят чрез прилагането на методиката, изложена в настоящото решение.
                  
               
                     (23)
                  
                  
                     Методиката за разпределяне на разходите определя метода за изчисляване на разходите за заемане на средства, които се поемат от бюджета в съответствие с член 5, параграф 2, първа алинея от Решение (ЕС, Евратом) 2020/2053 и от държавите членки в съответствие с член 15, параграф 3 от Регламент (ЕС) 2021/241. Следователно тя представлява условие за администриране на операциите по заемане на средства и отпускане на заеми по смисъла на член 5, параграф 3 от Решение (ЕС, Евратом) 2020/2053 и член 15, параграф 4 от Регламент (ЕС) 2021/241.
                  
               
                     (24)
                  
                  
                     За да се гарантира еднакво разпределение на разходите в рамките на пакета за възстановяване по NGEU, настоящото решение следва да се прилага от 1 юни 2021 г. Тъй като настоящото решение следва да се прилага за операции по заемане на средства и плащания по линия на програмата NGEU, извършени преди влизането му в сила, то следва да влезе в сила в деня след деня на публикуването му в Официален вестник на Европейския съюз. Настоящото решение следва да се прилага по отношение на заемите на държавите членки по линия на Регламент (EС) 2021/241 след влизането в сила на съответните споразумения за заем,
                  
               ПРИЕ НАСТОЯЩОТО РЕШЕНИЕ:
         РАЗДЕЛ 1
         
            ПРЕДМЕТ, ОПРЕДЕЛЕНИЯ И ОБЩИ ПРАВИЛА
         
         
            Член 1
            Предмет и ръководни принципи
            
               1.   С настоящото решение се установява единна методика за разпределяне на разходите за финансиране, управление на ликвидността и обслужване за административните непреки разходи, извършени във връзка с операции по заемане на средства и управление на дълга в рамките на програми, финансирани по член 2, параграф 2 от Регламент (ЕС) 2020/2094, доколкото с тях се изпълняват мерки, посочени в член 1, параграф 2 от този регламент.
            
            
               2.   Прилагането на методиката за разпределяне на разходите се ръководи от принципите на справедливо и равно третиране, като се гарантира разпределяне на разходите въз основа на относителния дял на получената подкрепа.
            
         
         
            Член 2
            Определения
            За целите на настоящото решение се прилагат следните определения:
            
                        1)
                     
                     
                        „инструменти за финансиране“ означава облигации, менителници, търговски ценни книжа, краткосрочни държавни ценни книжа или всякакви други подходящи краткосрочни и/или дългосрочни финансови инструменти, емитирани в рамките на стратегията на Комисията за финансиране за изпълнението на операциите по заемане на средства и управление на дълга по линия на NGEU;
                     
                  
                        2)
                     
                     
                        „споразумение за заем по линия на Механизма за възстановяване и устойчивост“ означава споразумение между Комисията и държава членка в съответствие с член 15, параграф 2 от Регламент (EС) 2021/241;
                     
                  
                        3)
                     
                     
                        „плащане“ означава всяко плащане към държава членка съгласно споразумение за заем по линия на Механизма за възстановяване и устойчивост съгласно член 2, параграф 2, буква б) от Регламент 2020/2094 или като външни целеви приходи по член 3, параграф 1 от Регламент (ЕС) 2020/2094;
                     
                  
                        4)
                     
                     
                        „лихвен период“ означава период от дванадесет (12) месеца или друг период, който може да бъде определен в известието за потвърждение, който започва от датата на плащане или от датата на предходното лихвено плащане;
                     
                  
                        5)
                     
                     
                        „управление на ликвидността“ означава управление на паричните потоци, свързани с инструментите за финансиране и плащанията;
                     
                  
                        6)
                     
                     
                        „операции по заемане на средства по линия на NGEU“ означава операции на пазарите, по-специално емитиране на дългови инструменти, за заемане на средства в размер до 750 000 милиона евро по цени от 2018 г. в съответствие с член 5, параграф 1 от Решение (ЕС, Евратом) 2020/2053, включително рефинансиране на заеми;
                     
                  
                        7)
                     
                     
                        „операции по управление на дълга по линия на NGEU“ означава пазарни операции, свързани с дълга, произтичащ от операциите по заемане на средства по линия на NGEU, с цел да се оптимизира структурата на непогасения дълг и да се ограничат лихвеният и ликвидният риск и другите финансови рискове;
                     
                  
                        8)
                     
                     
                        „краткосрочен инструмент за финансиране“ означава финансиране чрез операции по заемане на средства по линия на NGEU за срок, който е по-кратък или равен на една година;
                     
                  
                        9)
                     
                     
                        „дългосрочен инструмент за финансиране“ означава финансиране чрез операции по заемане на средства по линия на NGEU за срок от повече от една година.
                     
                  
         РАЗДЕЛ 2
         
            РАЗДЕЛЕНИЯ И ИЗЧИСЛЯВАНЕ НА РАЗХОДИТЕ
         
         
            Член 3
            Времеви разделения
            
               1.   Времевите разделения са активни в продължение на период от шест месеца с начало 1 януари или 1 юли. Първото времево разделение обхваща периода от 1 юни 2021 г. до 31 декември 2021 г. Периодът на активност на последното времево разделение свършва на 31 декември 2026 г.
            
            
               2.   Времевото разделение се формира от плащанията, извършени през неговия период на активност, и свързаните инструменти за финансиране, разпределени към него. Всяко плащане се разпределя към времевото разделение, което е активно към датата на въпросното плащане.
               Чрез дерогация от първа алинея, в случай че размерът на набраните средства от дългосрочни инструменти за финансиране, разпределени към предходното времево разделение, надвишава размера на плащанията, разпределени към това предходно времево разделение в съответствие с първа алинея, плащанията се разпределят към това предходно времево разделение докато общият размер на плащанията за това предходно времево разделение достигне размера на набраните средства от дългосрочните инструменти за финансиране, разпределени към него.
            
            
               3.   Дългосрочните инструменти за финансиране извън посочените в параграф 4 се разпределят към времевото разделение, което е активно към момента на приключване на операцията по заемане на средства по линия на NGEU, която ги генерира.
               Чрез дерогация от първа алинея
               
                           а)
                        
                        
                           инструментите за финансиране, набрани с оглед на финансиране на плащане в следващото времево разделение, могат да бъдат разпределени към това времево разделение;
                        
                     
                           б)
                        
                        
                           в случай че размерът на плащанията в края на активното времево разделение надвишава размера на набраните средства от дългосрочните инструменти за финансиране, дългосрочните инструменти за финансиране, генерирани от операциите по заемане на средства по линия на NGEU, извършени след края на периода на активност на времевото разделение, следва да бъдат разпределени към това времево разделение докато размерът на набраните средства от дългосрочните инструменти за финансиране достигне размера на плащанията по това времево разделение.
                        
                     
            
               4.   Дългосрочните инструменти за финансиране, заместващи дългосрочни инструменти за финансиране с настъпващ падеж, се разпределят към същото времево разделение.
            
         
         
            Член 4
            Разделение за управление на ликвидността
            
               1.   Разделението за управление на ликвидността функционира до пълното изплащане на средствата, посочени в член 5, параграф 1 от Решение (ЕС, Евратом) 2020/2053.
            
            
               2.   Разделението за управление на ликвидността се състои от краткосрочни инструменти за финансиране.
            
         
         
            Член 5
            Изчисляване на разходите
            Разходите за финансиране, разходите за управление на ликвидността и разходите за обслужване на административните непреки разходи се изчисляват в съответствие с приложението към настоящото решение.
         
         РАЗДЕЛ 3
         
            ФАКТУРИРАНЕ
         
         
            Член 6
            Известие за потвърждение
            
               1.   За всяко плащане Комисията издава известие за потвърждение, в което се посочват условията на декларацията за разходи.
            
            
               2.   В известието за потвърждение се определят условията за плащане на разходите за финансиране и за погасяване на главницата във връзка с всяко плащане.
            
            
               3.   В известието за потвърждение, посочено в параграф 1, се съдържат по-специално следните елементи:
               
                           а)
                        
                        
                           размерът на плащането,
                        
                     
                           б)
                        
                        
                           срокът до падежа,
                        
                     
                           в)
                        
                        
                           погасителният план,
                        
                     
                           г)
                        
                        
                           разпределението на плащането към съответно времево разделение,
                        
                     
                           д)
                        
                        
                           лихвеният период и указаната дата на плащане на разходите за финансиране.
                        
                     
            
               4.   В известието за потвърждение за заемите се съдържат също допълнителни елементи, които са посочени в споразуменията за заеми по линия на Механизма за възстановяване и устойчивост.
            
         
         
            Член 7
            Фактуриране на разходите за финансиране
            Комисията фактурира разходите за финансиране в края на лихвения период, посочен в член 2, параграф 4. По отношение на плащания за външни целеви приходи съгласно член 3, параграф 1 от Регламент (ЕС) 2020/2094 фактурите могат да бъдат групирани по тримесечие на дадена календарна година.
         
         
            Член 8
            Фактуриране на разходите за управление на ликвидността
            Комисията фактурира разходите за управление на ликвидността в началото на всяка календарна година за разходите, направени през предходната календарна година.
         
         
            Член 9
            Фактуриране на разходите за обслужване за административните непреки разходи
            Комисията фактурира на държавите членки, които получават заеми по Механизма за възстановяване и устойчивост, разходите за обслужване на административните непреки разходи, направени през предходната календарна година.
         
         Раздел 4
         
            Заключителни разпоредби
         
         
            Член 10
            Влизане в сила и прилагане
            Настоящото решение влиза в сила в деня след публикуването му в Официален вестник на Европейския съюз.
            Той се прилага от 1 юни 2021 г.
         
         
            Съставено в Брюксел на 2 юли 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 57, 18.2.2021 г., стр. 17.
         
            (2)  ОВ L 424, 15.12.2020 г., стр. 1.
         
            (3)  Регламент (ЕС) 2020/2094 на Съвета от 14 декември 2020 г. за създаване на Инструмент на Европейския съюз за възстановяване с цел подкрепа на възстановяването след кризата с COVID-19 (ОВ L 433I, 22.12.2020 г., стр. 23).
         
            (4)  Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (OВ L 193, 30.7.2018 г., стр. 1).
      
      
         
            ПРИЛОЖЕНИЕ
            1.   Изчисляване на разходите за финансиране
            
            Разходите за финансиране (РзФ) се изчисляват в следните стъпки:
            
                         
                     
                     
                        Стъпка 1: Изчисляване на общите разходи на ден за отделен инструмент за финансиране в рамките на дадено времево разделение или в разделението за управление на ликвидността
                        Начисленията на ден се изчисляват, както следва:
                        
                                     
                                 
                                 
                                    
                                       
                                 
                              за всеки инструмент за финансиране ажиото/дисажиото се разпределя линейно за срока на действие на инструмента:
                        
                                     
                                 
                                 
                                    
                                       
                                 
                              
                           където емисионната цена = обща цена (включително банковите такси)
                        
                        За всеки инструмент за финансиране общите разходи на ден се изчисляват по следния начин:
                        
                                     
                                 
                                 
                                    
                                       
                                 
                              
                  
                         
                     
                     
                        Стъпка 2: Изчисляване на агрегираните общи разходи за финансиране на ден
                        За всяко времево разделение (ВР1—ВР11) общите разходи на ден за разделението преди уравняването на салдата на ликвидността представляват сбора на всички общи разходи на ден за всеки инструмент за финансиране, отнесен към времевото разделение:
                        
                                     
                                 
                                 
                                    
                                       
                                 
                              За разделението за управление на ликвидността (РУЛ) разходите за финансиране на ден са, както следва:
                        
                           
                     
                  
                         
                     
                     
                        Стъпка 3: Изчисляване на салдото на ликвидността на ден в рамките на времевите разделения
                        Равнището на салдото на ликвидността на ден в рамките на дадено времево разделение се изчислява на дневна база, както следва:
                        
                                     
                                 
                                 
                                    
                                       
                                 
                              
                  
                         
                     
                     
                        Стъпка 4: Изчисляване на разходите на ден за дела на инструментите за финансиране като излишък на ликвидност за дадено времево разделение
                        Разходите за финансиране на ден, свързани с дела на инструментите за финансиране с положителен резултат от стъпка 3 („излишък на ликвидност“), се изчисляват, както следва:
                        
                                     
                                 
                                 
                                    
                                       
                                 
                              
                  
                         
                     
                     
                        Стъпка 5: Изчисляване на разходите за финансиране за дадено времево разделение и на разходите за разделението за управление на ликвидността при времево разделение с излишък на ликвидност
                        Излишъкът на ликвидност се прехвърля от съответното времево разделение към разделението за управление на ликвидността.
                        Разходите за финансиране на това времево разделение, от което се прехвърля излишъкът на ликвидност, се изчисляват, както следва:
                        
                                     
                                 
                                 
                                    
                                       
                                 
                              Разходите за разделението за управление на ликвидността, което получава ликвидния излишък, се изчисляват, както следва:
                        
                           
                     
                  
                         
                     
                     
                        Стъпка 6: Изчисляване на разходите за финансиране за времевото разделение с недостиг на ликвидност
                        Отрицателният резултат в стъпка 3 („недостиг на ликвидност“) в рамките на дадено времево разделение се уравнява с прехвърляне на ликвидност от разделението за управление на ликвидността при неговите разходи за финансиране на ден (стъпка 5).
                        
                           
                        
                                     
                                 
                                 
                                    Стъпка 7: Изчисляване на разходите за финансиране на ден за дадено плащане
                                 
                              Разходите за финансиране на ден за дадено плащане са разходите за финансиране на ден на времевото разделение след уравняване, умножени по относителния дял на плащането спрямо времевото разделение, към което е отнесено.
                        
                           
                     
                  2.   Изчисляване на разходите за управление на ликвидността
            
            Разходите за управление на ликвидността (РзУЛ) се изчисляват за тримесечие на календарната година, както следва:
            
               
            Чрез дерогация от първа алинея разходите за управление на ликвидността за периода от 1 юни 2021 г. до 31 декември 2021 г. се изчисляват за целия период, както следва:
            
               
            РзУЛ на тримесечие се разпределят към всяко плащане, както следва:
            
                         
                     
                     
                        
                           
                     
                  3.   Изчисляване на разходите за обслужване за административните непреки разходи
            
            Разходите за обслужване за административните непреки разходи включват периодични административни разходи и устройствени разходи за заеми по Механизма за възстановяване и устойчивост (МВУ).
            3.1.   Изчисляване на периодичните административни разходи
            
            Периодичните административни разходи включват всякакви разходи, направени от Комисията при изпълнението на операциите по заемане на средства и управление на дълга по Next Generation EU (NGEU), състоящи се от следните видове:
            
                        а)
                     
                     
                        такси за правни услуги, включително такси за правни становища;
                     
                  
                        б)
                     
                     
                        периодични разходи за управление на сметките;
                     
                  
                        в)
                     
                     
                        разходи за външен одит;
                     
                  
                        г)
                     
                     
                        такси за поддръжка на тръжната платформа;
                     
                  
                        д)
                     
                     
                        такси на агенциите за кредитен рейтинг;
                     
                  
                        е)
                     
                     
                        такси за котиране, данъци, регистрация, публикуване и сетълмент;
                     
                  
                        ж)
                     
                     
                        такси за информационни технологии;
                     
                  
                        з)
                     
                     
                        разходи, свързани с пазарно проучване.
                     
                  Доколкото тези разходи са общи за операциите по заемане на средства по линия на NGEU, изпълнявани за други програми за финансова помощ, включените в изчислението разходи се изчисляват като пропорционалния дял, разпределен към операциите по заемане на средства по NGEU и операциите по управление на дълга по NGEU през съответната календарна година. Такива разходи не се разпределят по отношение на заемите по МВУ за 2021 г.
            Периодичните административни разходи се изчисляват, както следва:
            
                         
                     
                     
                        
                           
                     
                  Периодичните административни разходи се разпределят, както следва:
            
               
            3.2.   Изчисляване и разпределяне на устройствените разходи
            
            Устройствените разходи включват всички разходи, направени от Комисията при провеждането на операции по заемане на средства и операции по управление на дълга по NGEU или като техническа помощ във връзка с тези операции, включително разходите, свързани със:
            
                        а)
                     
                     
                        създаването на сметки по NGEU;
                     
                  
                        б)
                     
                     
                        създаването на тръжна платформа;
                     
                  
                        в)
                     
                     
                        създаването на инструмент за управление на инвеститорите;
                     
                  
                        г)
                     
                     
                        други разходи за информационни технологии;
                     
                  
                        д)
                     
                     
                        пазарни проучвания;
                     
                  
                        е)
                     
                     
                        консултантски такси.
                     
                  Устройствените разходи за всеки бенефициер за заеми по МВУ се изчисляват в следните стъпки:
            
                        i.
                     
                     
                        Устройствените разходи за заеми по МВУ се изчисляват, както следва:
                        
                                     
                                 
                                 
                                    
                                       
                                 
                              
                  
                        ii.
                     
                     
                        Устройствените разходи за заеми по МВУ се разпределят за 2021 г., 2022 г. и 2023 г. за всяка държава членка, която е подписала споразумение за заем по МВУ, в годината на подписване, както следва:
                        
                                     
                                 
                                 
                                    
                                       
                                 
                              
                  
                        iii.
                     
                     
                        Считано от 1 януари 2024 г., всички неразпределени устройствени разходи се изчисляват, както следва:
                        
                                     
                                 
                                 
                                    
                                       
                                 
                              
                  Те се разпределят като допълнителни устройствени разходи за плащанията към държавите членки по споразумение за заем по МВУ, както следва:
            
               
            3.3.   Изчисляване на разходите за обслужване за всеки бенефициер
            
            
               
            4.   Речник на съкращенията
            
            
                        НРЛна ден
                        
                     
                     
                        начислени разходи за лихви за всеки инструмент за финансиране с разбивка по дни
                     
                  
                        Административни РзОгодишно
                        
                     
                     
                        сума на административните разходи през календарната година
                     
                  
                        Ажио/дисажиона ден
                        
                     
                     
                        ажио или дисажио въз основа на общата емисионна цена с разбивка по дни
                     
                  
                        Бенефициер
                     
                     
                        държавите членки, които получават плащания по заеми по МВУ, и бюджетът на Съюза, за който се получават плащания като външни целеви приходи съгласно член 3, параграф 1 от Регламент (ЕС) 2020/2094
                     
                  
                        РзФ на индивидуално искане за плащане във ВР(x)
                     
                     
                        разходи за финансиране за искане за плащане във времево разделение X
                     
                  
                        РзФна ден за инструмент
                        
                     
                     
                        разходи за финансиране на ден за инструмент за финансиране
                     
                  
                        РзФна денРУЛслед уравняване
                        
                     
                     
                        разходи за финансиране на ден за разделението за управление на ликвидността след уравняването
                     
                  
                        РзФна денРУЛпреди уравняване
                        
                     
                     
                        разходи за финансиране на ден за разделението за управление на ликвидността преди уравняването
                     
                  
                        РзФна денВР(недостиг)след уравняване
                        
                     
                     
                        разходи за финансиране на ден след уравняването за разделенията с първоначален недостиг на ликвидност
                     
                  
                        РзФна денВР(излишък)след уравняване
                        
                     
                     
                        разходи за финансиране на ден след уравняването за разделенията с първоначален излишък на ликвидност
                     
                  
                        РзФна денВР(x)преди уравняване
                        
                     
                     
                        разходи за финансиране на ден преди уравняването за разделение X
                     
                  
                        РзФна ден излишък на ликвидностВР(излишък)
                        
                     
                     
                        разходи за финансиране на ден, свързани с недостига на ликвидност във времевото разделение
                     
                  
                        РзФна ден прехвърляне на ликвидност от РУЛ
                        
                     
                     
                        разходи за финансиране на ден, свързани с ликвидността, която се прехвърля към разделението за управление на ликвидността
                     
                  
                        Купон
                     
                     
                        лихви, платени от емитента по облигацията
                     
                  
                        ЛиквидностВР(x)
                        
                     
                     
                        размер на ликвидността във времевото разделение X
                     
                  
                        РУЛ
                     
                     
                        Разделение за управление на ликвидността
                     
                  
                        РзУЛтримесечие
                        
                     
                     
                        разходи за управление на ликвидността за едно тримесечие
                     
                  
                        Условна стойност
                     
                     
                        номинална стойност
                     
                  
                        Възвръщаемост на ликвидните наличноститримесечие
                        
                     
                     
                        възвръщаемост на ликвидните наличности за едно тримесечие
                     
                  
                        ВР(x)
                     
                     
                        обща сума на исканията за плащане и ликвидността на времево разделение X